Čemernica (planina)
<s>Čemernica  (Goli vis, 1.339 m)  je planina u centralnoj Bosni sa koje potiču vode slivova Vrbasa, Vrbanje i Ugra, koji je i geografski omeđuju.</s><s>Proteže se u pravcu sjver – jug, u području koje spaja  teritorije općina Banja Luka, Mrkonjić Grad, Skender Vakuf i Kotor Varoš, kao i naselje Bočac (na Vrbasu).</s><s>Ispod njenih sjevernih obronaka, tj. strmih stijena izgrađena je hidroelektrana Bočac, sa odgovarajućoj vodnom akumulacijom.</s>

<s>Duž njenih južnih padina prolazi regionalna cesta Banja Luka – Skender Vakuf – Travnik, kao i njen ogranak Skender Vakuf – Imljani – Korićani – Turbe (preko Ilomske).</s>

<s>Čemernica je izvorište mnogih rijeka, potoka i potočića, a najveće su Cvrcka i  Jakotina.</s><s>Njihovi izvori su na jugozapadnim padinama.</s><s>Čemernica raspolaže velikim prirodnim šumskim sastojinama, koje se eksploatiraju još iz vremena iz kojih potiču prvi zapisi  o ovoj planini.</s><s>U podnožju su listopadne, a prema višim zonama slijede pojasi bukove i mješovite listopadno-četinarske šume.</s><s>Vjeruje se da je imenovana ili po biljci čemerika ili po tegobnim (čemernim) uvjetima života šumskih radnika.</s>

<s>Galerija</s>

<s>Reference</s>

<s>Povezano 
Skender Vakuf
Ugar
Imljani
Jakotina
Cvrcka</s>

<s>Vanjski linkovi</s>

